Document ID: /roh_data/filtered/fineweb-2-filterrobots_roh.jsonl.gz/40134

Che Jürg Schmid vegnia successur da Marcel Friberg è gia stà enconuschent dapi in mais. La mesemna ha gì lieu l'act uffizial da l'elecziun che saja ina formalitad. Schmid vegn a surpigliar ses uffizi al cumenzament d’october.
Jürg Schmid (55), il directur da Svizra Turissem, aveva annunzià il matg da fundar in’agentura da marketing e da surpigliar intgins mandats. In da quels è il president da Grischun Vacanzas. L’uffizi da directur pro Svizra Turissem aveva el surpiglià l’onn 1999 e vegn el ad exequir anc fin la fin da l’onn.
Dasper Jürg Schmid sco president è Martin Vincenz directur da Grischun Vacanzas. Els vulan sa metter en per ina nova structura da l'organisaziun ed ina nova strategia.
RR novitads 18:00